ועדת הכלכלה, כנסת 17, פרוטוקול מספר 175, 2007-01-30 15:20

אמנון כהן: אנחנו פותחים את הדיון.

אמנון כהן: לפני כן – נשמע את ההצעה לסדר מטעם מועדון האופנוענים.

זוהר גרינברג: זו העמותה, וקודם כל אני רוצה להודות ליושב הראש ולוועדה ולמנהלת הוועדה והיועץ המשפטי על קיום הדון.

זוהר גרינברג: אנחנו, כמובן מתנצלים על כך שאירעה תקל.

ניר ימין: אני אציג את העניין: ב- 24 בינואר, כפי שהעירה מנהלת הוועדה, הובאו לדיון בוועדת הכלכלה שני קבצי תקנות, אחד מהם אנחנו רוצים לתקן כרגע בשל איזושהי טעות במונחים הטכניים.

ניר ימין: התיקון שאנחנו מדברים עליו הוא תיקון מספר 3 , בתקנה 7 לקובץ התקנות שהונח בפני הוועדה.

ניר ימין: תקנה 7 דנה בתקנה 56 לתיקון תקנות התעבורה.

ניר ימין: תיקון מספר 3 שפורסם ב-9 בינואר, 2005 ואחד הענייניים היא מתייחסת אליו זו הוראה לגבי בעלי רשיונות אופנועים שיש להם נפח מנוע קיים, ורשיון הנהיגה שלהם משונה בעקבות הדירקטיבה האירופאית שביקש משרד התחבורה לאמץ בתקנות הנוכחיות.

ניר ימין: בעקבות דיון שנערך בוועדה עלתה בעיה שעלולה להיווצר עם בעלי האופנועים הקיימים, שכן - -

זוהר גרינברג: בעלי הרשיונות .

ניר ימין: בעלי הרשיונות, שכן, הנוסח שהתקבל לפני שנתיים, בינואר, 2005, דיבר על מי שרשום של שמו אופנוע ולא על מי שקיבל רשיון נהיגה על אופנוע.

ניר ימין: לכן הוועדה החליטה לתת גם - -רשיונות למי שיש להם רשיון נהיגה בתנאים מסוימים.

ניר ימין: הטעות הטכנית שנפלה- שהוועדה הגדירה את האופנועים כעד 40 כוח סוס ולאחר מכן התברר שזה מגביל מדי, ויש צורך להגדיר את זה כעד 40 קילווט, ולא 40 כוח סוס, כי זה לא תופס את בעלי ה- 500 סמ"ק שבעלי הרשיונות נוסעים בהם היום.

אמנון כהן: זה רישוי אחר.

אמנון כהן: אתם מסכימים?

חנניה אפנג'ר: הסכמנו.

חנניה אפנג'ר: לא רצינו לפגוע בזה שמחזיק רשיון היום- -

ניר ימין: זו המטרה.

חנניה אפנג'ר: לכן הסכמנו שיהיה 40 קילווט.

חנניה אפנג'ר: כשמתרגמים את זה לכוחות סוס זה 54.4 כוח סוס.

אמנון כהן: בבקשה תקשיבו טוב לנוסח המתוקן.

ניר ימין: תקנה 7 לתקנות התעבורה, תיקון מספר 3.

ניר ימין: "בתקנה 56 לתקנות המתקנות.

ניר ימין: ..." – אני מדבר על תקנת משנה (2) המתקנת את תקנת משנה (ג): "(2) בתקנת משנה (ג)- (א) במקום פסקה (2) יבוא: "(2) בעל רשיון נהיגה מדרגה ב' לפי התקנות הקודמות, תתן לו רשות הרישוי היתר לנהיגה באופנוע עד 500 סמ"ק ובלבד שנפח מנועו אינו עולה על 40 קילווט (54.4 כוח סוס".

ניר ימין: ההמשך יהיה כפי שכתוב: "בתנאי שהמציא אישור שכושר ראייתו הוא כאמור בתקנות 198 עד 201ג לתקנות העיקריות לגבי מבקש רישיון נהיגה מדרגה A".

דנה נויפלד: אנחנו נסמכים על המומחים ממשרד התחבורה, והלשכה המשפטית של משרד התחבורה ואיננו מתנגדים.

אמנון כהן: לחבר הכנסת שהצטרף אלינו, יעקב גלנטי, אני אתן עדכון: דנו בנושאים הללו ב24 בינואר, והיתה טעות טכנית שאנשי המקצוע האירו את עינינו

יצחק גלנטי: זה מבחינת הרישוי של הכלי.

אמנון כהן: אנחנו מאשרים את התיקון.

אמנון כהן: תודה רבה, הישיבה נעולה.